এই কয়েকদিন আগেই তাঁর মেসেজ বক্স ভরে গিয়েছিল শুভেচ্ছাবার্তায়। 
সেটা ছিল প্রথম বিবাহবার্ষিকীর শুভেচ্ছা। 
আর আজ আবার আনন্দে ভরে উঠেছে বাবুল সুপ্রিয়র মনপ্রাণ। স্ত্রী রচনার কোল আলো করে এসেছে ফুটফুটে সুন্দরী শিশুকন্যা।
আজ দুপুর বারোটায়। 
গত বছর দিল্লিতে ৯ অগাস্ট ধুমধাম করে বিয়ে হয়েছিল বাবুল সুপ্রিয়র। বিয়ের অনুষ্ঠানে অভ্যাগতদের মধ্যে উপস্থিত ছিলেন স্বয়ং প্রধানমন্ত্রী নরেন্দ্র মোদী। রচনা ও বাবুলের বিয়ের পোশাক ডিজাইন করেছিলেন অগ্নিমিত্রা পাল। 
মেয়ের নাম কী রাখবেন? 
জবাব এল- নয়না।
স্বাভাবিকভাবেই মারাত্মক ব্যস্ত তিনি। কথা বলার সময়ই নেই বাবুলের।